## Izmjene i dopune Plana numeriranja

### NN 53/2014 (29.4.2014.), Izmjene i dopune Plana numeriranja

HRVATSKA AGENCIJA ZA POŠTU I ELEKTRONIČKE KOMUNIKACIJE

1008

Na temelju članka 12. stavka 1. točke 9. i članka 69. st. 3. i 5. Zakona o elektroničkim komunikacijama (»Narodne novine« br. 73/08, 90/11, 133/12 i 80/13) Vijeće Hrvatske agencije za poštu i elektroničke komunikacije donosi

IZMJENE I DOPUNE PLANA NUMERIRANJA

Članak 1.

U članku 1. peta rečenica »Međunarodni predbroj nije dio međunarodnog broja« se briše.

Članak 2.

(1) U članku 2. stavku 2.2.7. dodaju se rečenice koje glase:

»Komunikacija između strojeva (eng. machine–to–machine, M2M), je bežična ili žična, automatizirana razmjena informacija između tehničke opreme, kao što su mehanizacija, strojevi, vozila ili mjerni uređaji (npr. za mjerenje potrošnje struje, plina i vode), međusobno ili sa centralnim sustavom za obradu podataka. Daljinski nadzor, daljinsko upravljanje i daljinsko održavanje strojeva, opreme i sustava, koji se tradicionalno naziva telemetrija, može biti dio M2M komunikacije. M2M tehnologija povezuje informacijske i komunikacijske tehnologije«.

(2) U prvoj rečenici članka 2. stavka 2.2.7. iza riječi »iznosi« brišu se riječi »od dvije do«.

(3) U drugoj rečenici članka 2. stavka 2.2.7. iza riječi »iznosi« briše se riječ »od«, i iza riječi »šest« brišu se riječi »do osam«.

(4) Iza točke u trećoj rečenici članka 2. stavka 2.2.7. briše se četvrta rečenica koja glasi: »U slučaju korištenja nacionalnog odredišnog koda od dvije znamenke, duljina pretplatničkog broja iznosi osam znamenaka, dok u slučaju korištenja nacionalnog odredišnog koda od tri znamenke, duljina pretplatničkog broja iznosi sedam znamenaka te u slučaju korištenja nacionalnog odredišnog koda od četiri znamenke, duljina pretplatničkog broja iznosi šest znamenaka«.

(5) Na kraju članka 2. stavka 2.2.7. dodaje se rečenica koja glasi:

»Osim nacionalnog broja za M2M usluge kako je određeno u Tablici 1., operatori za pružanje M2M usluga mogu koristiti i dodijeljene nacionalne brojeve u nepokretnoj i pokretnoj elektroničkoj komunikacijskoj mreži.«

Članak 3.

(1) U članku 3. dodaje se novi stavak koji glasi:

»3.1. Kratki kodovi za hitne službe

Kratki kodovi za govorne usluge se upotrebljavaju za pristup hitnim službama, kako je propisano u Tablici 2.«

(2) U stavku »3.1.« koji postaje stavak »3.2.« u prvoj rečenici iza riječi »pristup« brišu se riječi »hitnim službama« i iza riječi »tarifom« brišu se riječi »te se u slučaju« i stavlja se točka.

(3) Druga rečenica članka 3. novog stavka 3.2. sada glasi:

»Na usluge s posebnom tarifom primjenjuju se sve obveze iz Zakona o elektroničkim komunikacijama i mjerodavnih pravilnika.«

(4) Peta rečenica članka 3. novog stavka 3.2. mijenja se i glasi:

»Putem kratkih kodova koji se dodjeljuju po formuli: 1ABCD, gdje su: A=4,5,6,7,8; B, C i D=0-9; a u slučaju kada je A=2 tada je B=0-8; C i D=0-9, moguće je pružati usluge: vremenske prognoze, točnog vremena i buđenja, informacija o pretplatnicima, prometnih informacija, općih informacija, informacija o javnom prijevozu, pozivanja taksi službe i medicinskog savjetovanja. Duljina ove vrste kratkih kodova za govorne usluge iznosi od tri do pet znamenaka«.

(5) U članku 3. stavku »3.2.« koji postaje stavak »3.3.« naslov stavka mijenja se i glasi: »Kodovi za uslugu odabira operatora»

(6) U novom stavku 3.3. briše se treća rečenica koja glasi:

»Za aktivaciju SMS usluge u nepokretnoj elektroničkoj komunikacijskoj mreži koristi se numeracija sukladno Tablici 2.«

(7) U članku 3. iza stavka 3.3. dodaje se novi stavak »3.4.« koji glasi:

»3.4. Kratki kodovi za platne usluge

Putem kratkih kodova koji se dodjeljuju po formuli: 129AB, gdje su: A i B=0-9, moguće je pružati govorne platne usluge (npr. predaja brzojava).«

(8) U članku 3. u stavku 3.3. koji postaje stavak »3.5.« briše se zadnja rečenica koja glasi:

»Unutar raspona kratkih kodova za navedene usluge druga, treća i četvrta znamenka ovise o nacionalnom odredišnom kodu kojeg operator koristi.«

Članak 4.

(1) U tablici 1. u prvom stupcu u dvadesetšestom redu iza broja »609« dodaju se znakovi: »\*\*«, na način da isti glasi »609\*\*«, a u četvrtom stupcu u dvadesetšestom redu iza riječi »karaktera« dodaje se znak »/« i riječi »prikupljanje humanitarne pomoći«

(2) U tablici 1. u prvom stupcu u četrdesetprvom redu broj »89xx« mijenja se i glasi »89xy«, a u četvrtom stupcu u četrdesetprvom redu iza riječi »Slobodno« dodaje se »x,y=0-9«.

(3) Na kraju tablice 1. dodaje se napomena koja glasi: »\*\* U skladu sa Zakonom o humanitarnoj pomoći«.

Članak 5.

(1) U tablici 2. u prvom stupcu iza devetog reda dodaje se novi deseti red:

|  |  |  |  |  |
| --- | --- | --- | --- | --- |
| 129AB | 5 | 4 | Usluge platnog prometa | npr. pristup usluzi brzojav A i B=0-9 |

(2) U tablici 2. u četvrtom stupcu u sedamnaestom redu mijenja se tekst koji sada glasi: »A= 4, 5, 6, 7, 8; B, C i D=0-9; a u slučaju kada je A=2 tada je B=0-8; C i D=0-9«

Članak 6.

(1) U tablici 3. u četvrtom stupcu u trinaestom redu briše se tekst: »opći sadržaj npr. mparking, mprijevoz, mtaxi«

(2) U tablici 3. u četvrtom stupcu u četrnaestom redu briše se tekst: »(zabavni sadržaj) npr. pristup internet stranicama«

(3) U tablici 3. u prvom stupcu iza trećeg reda dodaje se novi četvrti red:

|  |  |  |  |  |
| --- | --- | --- | --- | --- |
| 118 | 5 | 5 | Usluge s posebnom tarifom | Usluga davanja obavijesti o informacijama pretplatnika |

Članak 7.

(1) Ove Izmjene i dopune Plana numeriranja stupaju na snagu 8 dana od dana objave u »Narodnim novinama«.

(2) Iznimno, nakon prijelaza na nezemljopisnu numeraciju 72 za usluge jedinstvenog pristupnog broja, svi operatori javnih komunikacijskih usluga mogu unutar vlastitih mreža do 31. prosinca 2015. putem besplatne glasovne poruke obavještavati pozivatelje dotadašnje 62 numeracije o provedenoj promjeni.

Klasa: 011-02/12-02/20

Ubrboj: 376-10-14-3

Zagreb, 25. travnja 2014.

Predsjednik Vijeća
dr. sc. Dražen Lučić, v. r.

53 29.04.2014 Izmjene i dopune Plana numeriranja

53 29.04.2014 Izmjene i dopune Plana numeriranja

Izmjene i dopune, NN 53/2014-1008